《题欧阳晦叔竹癖轩》
宋代·苏过

海竹纤杉乱苇萑，君家千树独淇园。清阴夏簟常留客，疏影秋淇共入轩。

屐阮孰窥尘外趣，锻嵇聊与世人论。可怜此路今无几，桃李成蹊不待言。

作者简介：（1072—1124）眉州眉山人，字叔党，号斜川居士。苏轼子。以荫任右承务郎。轼帅定武、谪岭南，唯过随行奉侍。徽宗建中靖国元年，轼卒，葬汝州郏城小峨眉山，遂家颍昌小斜川，因以为号。历监太原府税，知郾城县，晚年权通判中山府。能文，善书画，人称“小坡”。有《斜川集》。